stanford-oval/wikipedia huggingface dataset:
רחובות תל אביב-יפו
רחובות מרכזיים ובעלי עניין > בן יהודה

| --- | --- |

 מידע כללי
 על שם:  אליעזר בן-יהודה, מחיה השפה העברית
 מיקום
 עיר:  תל אביב
 רובע:  3, 5
 
מרחובות האורך המסחריים החשובים ביותר במרכז העיר. נבנה בעיקר בשנות ה-30 וה-40 על ידי עולים מגרמניה שהגיעו בעליות הרביעית והחמישית. הרחוב תוכנן כהמשכו של רחוב אלנבי ש"נשבר" מערבה לכיוון הים בכיכר מוגרבי, בו מתחיל רחוב בן יהודה. מצעדי צה"ל שנערכו בעבר בעיר התקיימו לאורך שני רחובות אלה. הוא גם מהווה ציר תחבורה חשוב, במיוחד עבור תחבורה ציבורית.
ברחוב אתרים חשובים שהיוו נקודות ציון בהתפתחות העיר – בית אל על, מגדל המשרדים הראשון בארץ והסופרמרקט הראשון בישראל שהוקם בבניין מס' 79 וחולל מהפכה במסחר העירוני.
רחובות מרכזיים ובעלי עניין > בן צבי

| --- | --- |
סביל אבו נבוט
סביל אבו נבוט
 מידע כללי
 על שם:  יצחק בן-צבי, נשיא המדינה השני
 מיקום
 עיר:  תל אביב
 
דרך בן צבי עוברת בתוואי ההיסטורי של הדרך מיפו לרמלה ולירושלים, אשר נסללה לראשונה כדרך לכירכרות בשנות ה-60 של המאה ה-19. עד לסלילתו של כביש 1 בשנות השבעים של המאה ה-20, שימשה, כחלק מכביש 44, כדרך הראשית. עד שניתן לדרך שמו של יצחק בן-צבי, היא כונתה דרך ירושלים. בצד הדרך הוקם בסוף המאה ה-19 סביל אבו נבוט. לצד הסביל הוקם גן פסלים מיצירותיו של יגאל תומרקין. ברחוב זה נמצא המכון לרפואה משפטית.
רחובות מרכזיים ובעלי עניין > בן ציון

| --- | --- |
שדרות בן ציון מכיוון רחוב המלך ג'ורג'
שדרות בן ציון מכיוון רחוב המלך ג'ורג'
 מידע כללי
 על שם:  ש. בן-ציון, סופר, מו"ל וממייסדי תל אביב
 מיקום
 עיר:  תל אביב
 רובע:  בין 3 ו-5
 שכונה:  גבול צפוני של לב תל אביב
 
השדרה הקצרה ביותר מבין שדרות מרכז העיר אך בעלות חשיבות רבה בשלד העיר. נמשכות מכיכר הבימה, בפינת רחוב אחד העם ושדרות תרס"ט, עד כיכר מיכאל'ס בפינת רחוב המלך ג'ורג'. הרחוב הוא חלק מרכזי מציר אחד ארוך הנמשך ממערב כרחוב בוגרשוב עד הים וממזרח כרחוב מרמורק. שדרות בן ציון הן הגבול הצפוני של רובע לב תל אביב.
רחובות מרכזיים ובעלי עניין > גאולה

| --- | --- |
רחוב גאולה. מבט מרחוב אלנבי לעבר הים
רחוב גאולה. מבט מרחוב אלנבי לעבר הים
 מידע כללי
 על שם:  חברת "גאולה" שפעלה לרכישת קרקעות במושבות וגם בתל אביב
 מיקום
 עיר:  תל אביב
 רובע:  5
 שכונה:  גאולה
 
היא רצה מביאליק לגאולה, ומשם לים
רחוב גאולה מתחיל בפינת הרחובות ביאליק ואלנבי ומסתיים בחוף הים. הרחוב הוא גבולה צפוני של שכונת כרם התימנים. טרם הקמת שכונת גאולה היה אזור זה חלק מחוף הים ושכונת כרם התימנים נעצרה בקו רחוב הכובשים, גבולה המערבי של הכרם, בשל הקושי לבנות בתוואי שטח זה.
הרחוב הוא מרכזה של שכונת מגורים המכונה שכונת גאולה. חלקו הדרומי רחוב הירקון החוצה את גאולה הוא רחוב מרכזי נוסף בשכונה. השכונה נבנתה ברובה בשנות ה-20. חלקים מהשכונה ומהרחוב התחדשו במשך השנים ובקדמת השכונה לצד הים נבנו אף מבני יוקרה ובתי מלון. אולם, קיימים בסביבה זו גם היום לא מעט בתים נמוכי קומה.
קצה הרחוב המערבי מגיע עד הטיילת ומולו "חוף גאולה" הקרוי על שמו.
אתרים ברחוב:
מרכז התיירות
מרכז התרבות הרוסי
מלון סבוי – בו אירע ב-1975 פיגוע.
אורט גאולה
רחובות מרכזיים ובעלי עניין > גורדון

| --- | --- |
רחוב גורדון (צילום מרחוב בן יהודה)
רחוב גורדון (צילום מרחוב בן יהודה)
 מידע כללי
 על שם:  יהודה לייב גורדון, מגדולי המשוררים העבריים בתקופת ההשכלה
 מיקום
 עיר:  תל אביב
 רובע:  3
 שכונה:  הצפון הישן
 
לגברת אלמוזלינו מכתב מפריז – מר כהן מרחוב גורדון, חשבון מהאטליז
רחוב גורדון מתחיל ברחוב הירקון ליד חוף הים ומסתיים בכיכר רבין. נבנה בשנות ה-30 כאחד מצירי הרוחב במסגרת תוכנית גדס. הרחוב כולל בעיקר בנייני מגורים וחלקו המערבי (ממערב לדיזנגוף) מתאפיין בריבוי גלריות לאמנות שהידועה והוותיקה שבהן היא גלריה גורדון[דרוש מקור]. גלריות ידועות נוספות הן גלריה גבעון ברחוב והקיבוץ, גלריה לאמנות ישראלית הנמצאת ברחוב דב הוז הסמוך לגורדון.
מלבד הגלריות אשר הפכו את הרחוב לשם דבר, מתאפיין הרחוב בבתים רבים בסגנון הבינלאומי והוא רחוב מרכזי בעיר הלבנה. בניין מס' 9 ברחוב (בתמונה), שתכנן האדריכל דב כרמי ושופץ בתחילת שנות ה-2000, הפך לאחד הבניינים הידועים של העיר הלבנה והופיע בכרזות פרסום רשמיות של העירייה ולאתר אליו הפנו מדריכי התיירות של העיר הלבנה.
בקצה המערבי של הרחוב, הנמצא מעט מדרום לכיכר אתרים, נמצא מלון שרתון תל אביב במקום שבו שכן בעבר "הבית האדום". חוף הרחצה הסמוך נקרא "חוף גורדון" על שם הרחוב. מצפון לחוף נמצאת המרינה וכיכר אתרים וביניהם "בריכת גורדון", על אף שזו כבר מרוחקת יחסית מן הרחוב עצמו.
רחובות מרכזיים ובעלי עניין > דובנוב

| --- | --- |
קריית מאיר
קריית מאיר
 מידע כללי
 על שם:  שמעון דובנוב, סופר והיסטוריון יהודי, וממקימי התנועה האוטונומיסטית
 מיקום
 עיר:  תל אביב
 רובע:  4, 6
 שכונה:  הצפון החדש
 
דוּבְּנוֹב הוא רחוב מקביל לאבן גבירול ממזרח וניצב לשדרות דוד המלך, שדרות שאול המלך וקפלן. למעט חלקו הדרומי השייך לאזור העסקים (רובע 6) ובו מספר מבני ציבור, הרחוב כולל בתי מגורים בלבד. במבנן שבין דובנוב, צייטלין ואבן גבירול הוקמה בשנות ה-30 שכונת קריית מאיר (ע"ש מאיר דיזנגוף) והייתה השכונה התל אביבית היחידה ממזרח לתוואי אבן גבירול (למעט שכונת מונטיפיורי שהצטרפה לתל אביב מאוחר יותר). שאר בתי המגורים ברחוב נבנו ברובם בשנות ה-50 ורבים מהם זוכים להערכה רבה מבחינה אדריכלית. למעשה, רחוב דובנוב יחד עם מספר רחובות קטנים בסביבתו הוא אחד הרחובות היחידים בעיר שבו מרקם בנוי משנות ה-50 הזוכה להערכה רבה בקרב אדריכלים [דרוש מקור]. הוא גם אחד הרחובות הירוקים ביותר בעיר (מלבד השדרות) ובמרכזו "גינת דובנוב" המתחבר אל המשכן לאמנויות הבמה ובו אדריכלות נוף יוצאת דופן.
בחלקו הדרומי של הרחוב נמצאים מספר אתרים נוספים:
בית אמות משפט בתכנון אריה שרון, בנימין אידלסון ואלדר שרון
בניין ההנהלה הארצית לשעבר וסניף מרכז של בני עקיבא (ראו תמונה), בבניין המזכיר את לוחות הברית, ושגגו בצורת ספר פתוח.
בית לשכת עורכי הדין (ברחוב דניאל פריש היוצא מדובנוב)
בניין הסוכנות היהודית (ברחוב קפלן)
ברחוב השתכנו עם בנייתו רופאים ומשפטנים רבים בשל קרבתו לבית המשפט, לבית לשכת עורכי הדין ולבית החולים איכילוב, ועד היום מתגוררים בו רבים.
רחובות מרכזיים ובעלי עניין > דוד המלך

| --- | --- |

 מידע כללי
 על שם:  דוד, מלך ממלכת ישראל המאוחדת
 מיקום
 עיר:  תל אביב
 רובע:  4
 שכונה:  הצפון החדש
 
השדרה מתחילה מכיכר רבין, ברחוב אבן גבירול, ומסתיימות ברחוב ויצמן, אל תוך בית החולים איכילוב. בשדרות אלו נמצא הגינון בחלקו הדרומי של הרחוב בלבד אשר לאורכו גם קיימים גני שעשועים ושביל אופניים, לעומת שאר השדרות בתל אביב אשר נמצאות במרכז הרחוב.
בשדרה נמצאת המועצה הדתית ורבנות תל אביב ובקרבתן שכן גם בית הבונים החופשיים שנהרס. סמוך למרכז השדרה נמצא גם מתחם "מגדלי דוד" המוכרים יותר כ"מגדלי אורי" על שם פינת רחוב לסר אורי בה הם שוכנים. שכונת מגדלים זו נבנתה בתחילת שנות ה-90 והיא אחד ממתחמי מגדלי היוקרה הראשונים בתל אביב.
רחובות מרכזיים ובעלי עניין > דיזנגוף

| --- | --- |
המזרקה בכיכר דיזנגוף שעיצב יעקב אגם
המזרקה בכיכר דיזנגוף שעיצב יעקב אגם
 מידע כללי
 על שם:  מאיר דיזנגוף, ממקימי תל אביב וראש העיר הראשון
 מיקום
 עיר:  תל אביב
 רובע:  3
 
ובמאי מעוניין מדיזנגוף יאמר שיש לך עתיד, תגידי שכן, את יודעת זה בלוף, החיים לא דומים לסרטים
קניתי חנות בדיזנגוף; כדי להכות שורש; כדי לקנות שורש; כדי למצוא מקום ברוול
מהחשובים ברחובות העיר. הוקם במהלך שנות ה-30 וה-40 והפך עד מהרה למרכז התרבות והבילויים של העיר; תואר כמעט רשמי בו החזיק הרחוב עד שלהי שנות השבעים, כאשר בעשור השני של המאה ה-21 הוא זכה לתחייה מחודשת. הרחוב הוא ציר מסחר חשוב המחבר בין מרכז העיר ונמל תל אביב ומהווה רחוב האורך הראשי של אזור מרכז העיר והצפון הישן. ברחוב נמצאים דיזנגוף סנטר, וכיכר דיזנגוף.
רחובות מרכזיים ובעלי עניין > ה' באייר

| --- | --- |
רחוב ה' באייר המקיף את כיכר המדינה
רחוב ה' באייר המקיף את כיכר המדינה
 מידע כללי
 על שם:  ה' באייר תש"ח, התאריך העברי בו הכריזה האספה המכוננת על עצמאותה של מדינת ישראל
 מיקום
 עיר:  תל אביב
 רובע:  4
 שכונה:  הצפון החדש
 
ה' באייר, הוא רחוב עגול המקיף את כיכר המדינה. מרחוב ה' באייר יוצאים מספר רחובות מרכזיים, בהם רחוב ז'בוטינסקי ורחוב ויצמן.
רחובות מרכזיים ובעלי עניין > הארבעה

| --- | --- |
רחוב הארבעה, מבט לכיוון דרום-מזרח
רחוב הארבעה, מבט לכיוון דרום-מזרח
 מידע כללי
 על שם:  הארבעה: חברי ההגנה עמירם בלינקוב, שרגא הר, אהרן ידידיה ואריה קסלמן.
 מיקום
 עיר:  תל אביב
 רובע:  6
 שכונה:  דרום הקריה
 
ואין קוסם בסוף הדרך / אני מבין את זה עכשיו / שוב לא תראי אותי עובר עם הרנו / ברחוב הארבעה
הרחוב קרוי על שמם של "הארבעה" – ארבעת חברי ההגנה עמירם בלינקוב, שרגא הר, אהרן ידידיה ואריה קסלמן, אשר נהרגו ב-1946 בהתקפה על מפקדת הצבא הבריטי בשרונה. הרחוב מתחיל ברחבת הסינמטק הנקראת "כיכר השוטר" על-שמו של "רב-שוטר שמואל ויצמן", במפגש עם רחובות קרליבך ושפרינצק שהייתה כיכר בצורת משולש לפני הקמת הסינמטק ב-1989. תוואי הרחוב היה גבולה הדרומי של המושבה שרונה ועד היום נמצאים מצפון אליו בתים טמפלרים. כיום, הרחוב הוא חלק מרובע העסקים של תל אביב והוא מקביל לאזור העסקים של רחוב החשמונאים והוא חלק מפרויקט דרום הקריה.
לאורך הקטע הדרומי של הרחוב קיימים שורת מבני משרדים כחלק מ"מתחם גבעון" הנמצא בין הארבעה והחשמונאים ולאורכו בנויה אכסדרה מסחרית. לאורך האכסדרה הדרומית של הרחוב מצויות מסעדות גורמה רבות אשר בזכותן הפך הרחוב לשם דבר כרחוב של מסעדות ידועות רבות.
לאורכו של הרחוב ישנם מסעדות רבות ובתי קפה. בסופו של הרחוב מצוי היקב הטמפלרי של המושבה "שרונה".
ברחוב זה נימצאים:
סינמטק תל אביב
מגדל היובל, מגדל פלטינום, ומגדל התיכון
מגדלי הארבעה
רחובות מרכזיים ובעלי עניין > הברזל

| --- | --- |
בית החולים "אסותא"
בית החולים "אסותא"
 מידע כללי
 על שם:  שם סמלי
 מיקום
 עיר:  תל אביב
 שכונה:  אזור תעשייה עבר הירקון (רמת החייל)
 
הרחוב מציין אזור תעשייה בו הוא מצוי ומתחיל ברחוב ראול ולנברג אליו הוא מקביל ואל החלק המזרחי החדש של פארק הירקון. הוא מסתיים בכיכר הפונה אל רחוב הארד מול קריית עתידים. ברחוב זה ישנם מסעדות ובתי קפה לאורך יחד עם בנייני משרדים המשרתים לצד בעלי מקצועות חופשיים חברות היי טק מפורסמות. לצד בית החולים אסותא רמת החייל הוקמו מרכזים רפואיים פרטיים.
ברחוב זה מצויים:
משרדיהם של זכייניות ערוץ 2 לשעבר "קשת" ו"רשת"
בית החולים אסותא רמת החייל
רחובות מרכזיים ובעלי עניין > הירקון

| --- | --- |

 מידע כללי
 על שם:  נחל הירקון
 מיקום
 עיר:  תל אביב
 רובע:  3,5
 
אין ארמון באמצע רחוב הירקון / לא גר נסיך איתי בחדר / אין שלג באפריקה / חפש באנטארקטיקה
רחוב המקביל לחוף הים לכל אורך מרכז העיר. הרחוב הוא מרכזה התיירותי של תל אביב ולאורכו מוסדות ועסקים רבים המשרתים את התיירים הבאים לעיר בהם בתי מלון, שגרירויות ומקומות בילוי רבים. ברחוב הירקון נמצא המספר הגדול ביותר של שגרירויות. מבין המלונות ברחוב נמצאים הגדולים והחשובים ביותר בהם מלון דן תל אביב, מלון שרתון תל אביב, מלון הילטון תל אביב ומלון הרודס.
אתרים חשובים נוספים ברחוב הם:
גן העצמאות
בית החינוך ע"ש א"ד גורדון (הירקון 248)
תיכון עירוני ה'
כיכר אתרים
הבית האדום (הרוס)
בית מפלגת העבודה (הירקון 110)
קולנוע פריז לשעבר
מגדל האופרה
בית אוסישקין
בניין קולנוע קסם – בו שכנה "הכנסת הראשונה" והאופרה הישראלית (נהרס)
רחובות מרכזיים ובעלי עניין > החשמל

| --- | --- |

 מידע כללי
 על שם:  חשמל
 מיקום
 עיר:  תל אביב
 רובע:  8
 
רחוב קטן בדרום העיר, בין רחוב הרכבת לכיכר המושבות, בשכונת רמת השרון ההיסטורית. נקרא על שם תחנת הכוח הראשונה של תל אביב שפעלה בו, עוד טרם בניית תחנת הכוח רדינג.
ברחוב נמצא גם גן החשמל שנודע לשמצה במשך שנים רבות בגלל פעילויות זנות וסמים. בשנים האחרונות עבר המקום שיפוץ נרחב ונפתחו בסביבתו אף חנויות יוקרה.
רחובות מרכזיים ובעלי עניין > המלך ג'ורג'

| --- | --- |
מבט ממצודת זאב
מבט ממצודת זאב
 מידע כללי
 על שם:  ג'ורג' החמישי, מלך הממלכה המאוחדת
 מיקום
 עיר:  תל אביב
 רובע:  3, 5
 
תחילת קינג ג'ורג' על אחד השקמים / אני אתלה את עצמי / בטבורה של העיר /
אני אהיה הפירסינג של תל אביב / סוף המאה העשרים
נקרא תחילה "רחוב הכרמל" (חלקו הממשיך לשוק הכרמל נקרא כך עד היום) ושונה ב-1935 לכבוד 25 שנה למלכותו של ג'ורג' החמישי.
כיכר מסריק
דיזנגוף סנטר
כיכר מיכאל'ס
גן מאיר
מצודת זאב
שוק בצלאל
סמטה פלונית וסמטה אלמונית
כיכר מגן-דוד
רחובות מרכזיים ובעלי עניין > המסגר

| --- | --- |

 מידע כללי
 על שם:  אוּמן המתמחה בעיבוד מתכות
 מיקום
 עיר:  תל אביב
 רובע:  6
 שכונה:  אזור תעשייה ומלאכה. בין השכונות מונטיפיורי, הרכבת והכפר הערבי חסן ערפה
 
ואחרי שנה שכרנו חדר מול ירח, מתחיל לנגן בבר קודר ברחוב המסגר
רחוב ראשי באזור התעשייה הישן של תל אביב, בין הרחובות בגין בצפון והרכבת בדרום. סלול על תוואי דרך עפר בתוואי הרחוב. בדרומה של דרך זו הייתה חווה חקלאית שהוקמה על ידי פרוטסטנטים אמריקאים בשם "הר התקווה", כבר באמצע המאה ה-19. הדרך עברה בין השדות צפונה לכיוון פרדס מונטיפיורי והמושבה הטמפלרית שרונה. על שטח הפרדס הוקמה שכונת מונטיפיורי ועל שטח החווה קם בית הספר התיכון שבח מופת בשנות ה-40, הקיים במקום עד היום, ונמצא צמוד אל שכונת הרכבת ובצידו הצפון-מערבי של רחוב המסגר נמצא הכפר הערבי חסן ערפה העתיד להתפנות לטובת בנייתם של גורדי שחקים ושל הרחבת המע"ר אל הכביש המהיר איילון.
עם התפתחותה של העיר עוד טרם הקמת המדינה, התפתח אזור רחוב המסגר כאזור התעשייה הראשי של העיר. בין מבני התעשייה קמו עם השנים גם מועדוני לילה רבים ומסעדות. בשנות השבעים והשמונים הרחוב היה ידוע גם באולמות האירועים הרבים שבו שרובם נסגרו מאז, ובסוכנויות הרכב הרבות שבו שחלקן נמצאות בו עד היום. בסוף שנות השבעים של המאה העשרים החל אופיו של הרחוב להשתנות, ובתהליך הנמשך עד ימינו מפנים בתי המלאכה והמוסכים את מקומם לבנייני משרדים.
בין האתרים ברחוב:
בית ספר שבח מופת
מגדל נצבא
מתחם חסן עראפה
רחובות מרכזיים ובעלי עניין > העלייה

| --- | --- |
חנויות בחזית מבנה שוק רחוב העלייה
חנויות בחזית מבנה שוק רחוב העלייה
 מידע כללי
 על שם:  העלייה לארץ ישראל
 מיקום
 עיר:  תל אביב
 רובע:  8
 שכונה:  פלורנטין
 
המשכו הדרומי של רחוב אלנבי בין כיכר המושבות בצפון ועד דרך שלמה בדרום. ברחוב העלייה הוקם מחנה קליטת העולים הראשון בתל אביב אשר העניק לרחוב את שמו. מדרום לדרך שלמה הופך הרחוב לרחוב שוקן.
הרחוב מהווה את גבולה המזרחי של שכונת פלורנטין וגבולה המערבי של שכונת נווה שאנן. המרחוב מאופיין בחזית מסחרית לכל אורכו בעסקים המשרתים את תושבי שתי השכונות. בקצהו הדומי נמצא בית הספר ביאליק רוגוזין.
ברחוב נמצא שוק העלייה שנבנה בסגנון הבינלאומי בשנת 1938 במסגרת המרכז המסחרי.
רחובות מרכזיים ובעלי עניין > הרברט סמואל

| --- | --- |
אורות העיר לאורך טיילת הרברט סמואל
אורות העיר לאורך טיילת הרברט סמואל
 מידע כללי
 על שם:  הרברט סמואל, מדינאי ודיפלומט בריטי יהודי, שימש כנציב העליון הראשון
 מיקום
 עיר:  תל אביב
 רובע:  3,5
 
הרחוב המקביל לכל אורך "טיילת להט" – הקטע המרכזי של חוף תל אביב בין חוף גורדון עד פארק צ'ארלס קלור. הרחוב המערבי ביותר בעיר (לא כולל יפו). בנוי בחלקו המזרחי בלבד בבתי מלון, שגרירויות ועסקים המשרתים את התיירות בעיר. רבים מהמבנים לאורכו נמצאים בין רחוב הירקון והטיילת אשר המרחק ביניהם קצר מאוד.
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
רחובות מרכזיים ובעלי עניין > הרכבת

| --- | --- |

 מידע כללי
 על שם:  מסילת הרכבת יפו–ירושלים שעברה בתוואי זה
 מיקום
 עיר:  תל אביב
 רובע:  גבול 6 ו-8
 
ציר תחבורה ראשי המחבר את מרכז ודרום העיר עם נתיבי איילון דרך מחלף לה גוארדיה. בעבר שימש תוואי הרחוב את מסילת הרכבת יפו–ירושלים וזהו מקור שמו. המסילה הובילה מתחנת הרכבת יפו דרך תחנת הרכבת תל אביב יהודה הלוי. זו הועתקה דרומה בשנת 1970 ולבסוף נסגרה עם פתיחת מסילת איילון.
ביוני 2008 נפתחה בקצה המזרחי של רחוב הרכבת מנהרת לה גוארדיה, העוברת מתחת לרחוב המסגר, ומחברת את רחוב הרכבת עם רחוב לה גוארדיה.
ברחוב זה נמצאים :
במפגש עם רחוב לבונטין נמצא בניין משטרת תל אביב שבו הוקם המטה הארצי של משטרת ישראל שהפך אחר כך ל"מטה מרחב ירקון".
במפגש עם דרך בגין נמצא בית הדר, בניין המשרדים הראשון של תל אביב שעוצב אף הוא בסגנון הבינלאומי.
בית המכס – מבנה הנמצא כיום על אי תנועה במרכז הרחוב, שלאורכו היו עוצרות רכבות לצורך תשלום מכס, בדרכן מנמל יפו לירושלים.
רחובות מרכזיים ובעלי עניין > הרצל

| --- | --- |
מגדל שלום בקצה הצפוני של הרחוב
מגדל שלום בקצה הצפוני של הרחוב
 מידע כללי
 על שם:  בנימין זאב הרצל, חוזה המדינה ומייסד הציונות כתנועה לאומית מדינית
 מיקום
 עיר:  תל אביב
 רובע:  5, 8
 
תנו לנו יד ונלך / בהרצל בלי כביש ומדרכת / עם שיירת גמלים על החול /
תנו לנו היום ללכת / לגימנסיה הרצליה כמו אתמול
הרחוב הראשון בעיר. היה הרחוב הראשי של אחוזת בית עם היווסדה וחצו אותו תחילה 4 רחובות נוספים שנקראו לאחר מכן על שם אישים נוספים הקשורים לרוח הציונות והגשמתה: אחד העם, שדרות רוטשילד, ליליינבלום ויהודה הלוי. הרחוב היה ליבה ההיסטורי של תל אביב אשר סביבו אוחדו השכונות היהודיות הראשונות עם אחוזת בית וממנו המשיכה לצמוח העיר העברית.
בימיו הראשונים הגיע ממסילת הרכבת יפו–ירושלים בדרום ועד לבניין הגימנסיה העברית "הרצליה" שעמד באופן מונומנטלי בקצהו הצפוני.
ברחוב זה הותקן הרמזור השני בארץ (אחרי חיפה), הפסאז' הראשון, המעלית הראשונה בארץ, ופנס הרחוב הראשון בארץ.
רחובות מרכזיים ובעלי עניין > השלום

| --- | --- |
מגדלי עזריאלי נראים מקצה דרך השלום
מגדלי עזריאלי נראים מקצה דרך השלום
 מידע כללי
 על שם:  השלום
 מיקום
 עיר:  תל אביב
 רובע:  9
 
היא מזמינה הפוך לשנינו ורק מתלוננת על החום / איזה חום אולי נזוז שואלת /
 גרה בדירה שכורה ממש קרוב לדרך השלום / נזמין חשבון, הלילה לא הולכים לישון
דרך השלום היא דרך ראשית העוברת בין הערים גבעתיים ותל אביב. הדרך מתחילה בגבול הערים גבעתיים, רמת גן ותל אביב, לאחר שברמת גן היא נקראת רחוב אלוף שדה, וממשיכה משם עד הצומת עם רחוב יגאל אלון, בסמוך למחלף השלום שעל נתיבי איילון. משם הופכת הדרך לרחוב גבעת התחמושת ולאחר מכן לרחוב קפלן. הדרך מהווה ציר רוחב המקשר את תל אביב במערב עם מחלף אלוף שדה שבכביש 4 במזרח.
רחובות מרכזיים ובעלי עניין > ויצמן

| --- | --- |
רחוב ויצמן במבט ממפגשו עם רחוב ארלוזורוב
רחוב ויצמן במבט ממפגשו עם רחוב ארלוזורוב
 מידע כללי
 על שם:  חיים ויצמן, נשיא המדינה הראשון
 מיקום
 עיר:  תל אביב
 רובע:  4
 שכונה:  הצפון החדש
 
רחוב ויצמן הוא רחוב אורכי ראשי באזור הצפון החדש של העיר המתחיל בדרום בשדרות שאול המלך ומסתיים ברחוב בני דן בצפון העיר, סמוך לפארק הירקון. הרחוב כולל מסחר בחלקו וכן מספר רב של מבני ציבור. בשנות ההקמה הראשונות של אזור הצפון החדש כונה הרחוב "קיבוץ גלויות" לאחר שרחוב ז'בוטינסקי החליף את שמו. עם החלפת שמו לוויצמן, עבר השם קיבוץ גלויות לדרך בדרום העיר.
אתרים ברחוב:
היכל המשפט בתל אביב
בית אסיה
בית שלום עליכם ומגדל המוזיאון
בית הבונים החופשיים (הרוס)
המרכז הרפואי תל אביב (איכילוב)
מרכז ויצמן – פרויקט משולב של מרכז קניות ודיור מוגן הצמוד לבית החולים
בית ליסין (בניין) בו שכן עד 2003 תיאטרון בית ליסין שעבר לבניין התיאטרון הקאמרי הישן בדיזנגוף פינת פרישמן.
כיכר המדינה
בית החייל תל אביב
תיכון עירוני ד'
רחובות מרכזיים ובעלי עניין > ז'בוטינסקי

| --- | --- |
רח' ז'בוטינסקי סמוך לגימנסיה הרצליה. ברקע מגדל משה אביב ברמת גן
רח' ז'בוטינסקי סמוך לגימנסיה הרצליה. ברקע מגדל משה אביב ברמת גן
 מידע כללי
 על שם:  זאב ז'בוטינסקי, מנהיג ציוני הציונות רוויזיוניסטי. מגדולי ההוגים היהודים הליברליים בעת החדשה
 מיקום
 עיר:  תל אביב
 רובע:  3, 4
 שכונה:  הצפון הישן והחדש
 
רחוב ז'בוטינסקי הוא ציר רוחב בצפון תל אביב הישן והחדש. הוא מוביל מרחוב הירקון (ליד גן העצמאות) ועד דרך נמיר במזרח. המשכו החדש הקרוי רחוב יעקב דורי ממשיך דרך גשר מודעי עד למתחם הבורסה ברמת גן.
הרחוב תוכנן במסגרת תוכנית גדס כאחד מצירי הרוחב הראשיים. חלקו המערבי של הרחוב החל להתפתח בשנות ה-30 המאוחרות עד שנות ה-50. חלקו שממזרח לאבן גבירול הוא מאוחר יותר וכולל בנייה משנות ה-60 וה-70. בית החולים אסותא היה המבנה הראשון ברחוב והוקם ב-1934. הרחוב נקרא תחילה "רחוב קיבוץ גלויות" ושמו שונה לאחר מותו של ז'בוטינסקי. השם "קיבוץ גלויות" הוקצה בתחילה לתוואי הרחוב שלאחר מכן שונה שמו לוויצמן ואז הועבר השם לדרך בדרום העיר (ראו דרך קיבוץ גלויות).
מדרום לרחוב בסמוך לאבן גבירול נמצא מתחם סומייל. בחלקו המזרחי והחדש יותר של הרחוב נמצא גם בניין הגימנסיה העברית "הרצליה" שעברה אליו בשנות ה-60 ממשכנה ההיסטורי בהרצל-אחד העם. בהמשכו נמצאת כיכר המדינה.
רחובות מרכזיים ובעלי עניין > ח"ן

| --- | --- |

 מידע כללי
 על שם:  חיים נחמן ביאליק, המשורר הלאומי
 מיקום
 עיר:  תל אביב
 רובע:  3
 
שדרה המחברת בין מתחם הבימה לבין כיכר רבין. חודשה עם שאר שדרות העיר בסף שנות ה-90. לפי תוכנית גדס, שדרות ח"ן אמורות להיות המשך ישיר של שדרות רוטשילד, כאשר בין השדרות נמצאת כיכר גדולה. סביב כיכר זו נמצאים כיום תיאטרון הבימה, היכל התרבות וגן יעקב. כיום מנסה העירייה לחזק את הקשר בין שני הצירים ההמשכיים והדבר מתוכנן לבוא לידי ביטוי עם סיום חידוש מתחם התרבות.
רחובות מרכזיים ובעלי עניין > טשרניחובסקי

| --- | --- |

 מידע כללי
 על שם:  שאול טשרניחובסקי, רופא, משורר עברי ומתרגם
 מיקום
 עיר:  תל אביב
 רובע:  5
 
היא אמרה אצלי זה יהיה נחמד / טשרניחובסקי שש שעה חמש רק תבוא לבד
הרחוב מתחיל ברחוב אלנבי ומקביל לביאליק ונמשך צפונה עד לדיזנגוף. הרחוב נקרא תחילה "רחוב בצלאל" ושמו שונה לטשרניחובסקי לאחר מותו של המשורר.
כרחוב הסמוך לקינג ג'ורג' שהיה בעבר רחוב שוק (כמו המשכו הדרומי בשוק הכרמל) התפתח במתחם שביניהם שוק שנודע כשוק בצלאל (בעיקר לאורך רחוב בית לחם הקטן המחבר בין הרחובות). על אף שהשוק דעך ברמת פעילותו עם השנים קיימות בו עדיין חנויות רבות המוכרות בעיקר ביגוד והוא נקרא עד היום "בצלאל", כשמו הקודם של הרחוב.
מצפון לשוק נמצא צידו המערבי של גן מאיר ובקרבתו שכן בעבר קצין העיר תל אביב. בחלק הצפוני של הרחוב, וסביב רחוב בוגרשוב, שכנה שכונת נורדיה, שכונת צריפים של פליטים יהודים שברחו מיפו. באזור רחוב טשרניחובסקי וגן מאיר מתחילה טופוגרפיה נמוכה וקיים ואדי קטן לכיוון הים. ואדי זה כמעט ואינו מורגש כיום בתוך הסביבה הבנויה (הבדלי הגובה המשמעותיים ביותר הם בין ביאליק וטשניחובסקי) אולם עד שנות ה-60 סבל אזור זה מהצפות רבות.
לבסוף פונתה השכונה ועל חלק משטחה נבנה הדיזנגוף סנטר אשר טשרניחובסקי הוא הרחוב האחורי של המתחם. כיכר השוטר בפינת בוגרשוב הייתה פעם מעגל תנועה מרכזי שבוטל עם בניית הסנטר אולם חלק ממבנה הכיכר המקורית נותר במקום זה.
רחובות מרכזיים ובעלי עניין > יגאל אלון

| --- | --- |
במרכז התמונה: רחוב יגאל אלון בחלקו שמהיכל הספורט יד אליהו וצפונה, 2009
במרכז התמונה: רחוב יגאל אלון בחלקו שמהיכל הספורט יד אליהו וצפונה, 2009
 מידע כללי
 על שם:  יגאל אלון, מפקד הפלמ"ח, מראשי תנועת העבודה ושר
 מיקום
 עיר:  תל אביב
 רובע:  9
 
רחוב אורך ראשי במזרח תל אביב, המוביל משכונת התקווה ונווה צה"ל בדרום, דרך יד אליהו ושכונת ביצרון, ומסתיים בנחלת יצחק בצפון. הרחוב, שנקרא בעבר רחוב גיבורי ישראל, מסתיים סמוך למחלף הרכבת בנתיבי איילון. אורכו של הרחוב הוא 2.9 ק"מ, והוא מקביל לנתיבי איילון שממערב לו ולדרך משה דיין שממזרח לו.
בחלקו הצפוני של הרחוב פועל אזור תעשייה, שחלק מהמפעלים שהיו בו (סיפולוקס, אמקור, הארגז) פינו מקומם למגדלי משרדים. חלקו הדרומי של הרחוב הוא חלק משכונת יד אליהו ומאופיין בבתי מגורים.
ברחוב זה נמצאים (מדרום לצפון):
היכל הספורט יד אליהו
בניין הנהלת מגן דוד אדום בישראל
בית מכבי האש של תל אביב
גן לנדס על שם סטפן לנדס
הסינרמה (נהרס באוגוסט 2016)
מגדל טויוטה – מגדל משרדים
מגדל סוזוקי – מגדל משרדים (בבנייה)
מגדלי אלון – זוג מגדלי משרדים
גשר יהודית – גשר להולכי רגל ולרוכבי אופניים שמחבר את רחוב יגאל אלון עם שדרות יהודית שמצדם האחר של נתיבי איילון
מגדל אמפא – מגדל משרדים
מגדלי תוצרת הארץ - זוג מגדלי משרדים (האחד מאוכלס והאחר בבנייה)
רחובות מרכזיים ובעלי עניין > יהודה הימית

| --- | --- |
גשר יהודה הימית מעל לרחוב
גשר יהודה הימית מעל לרחוב
 מידע כללי
 על שם:  יהודה הימית, כתובת על מטבע רומי לכבוד ניצחונה על יהודה. שם הרחוב נשאר על כנו אף על פי שיש הטוענים שהמטבע מזויף.
 מיקום
 עיר:  תל אביב
 רובע:  7 (יפו)
 
רחוב מדרום ליפו העתיקה ומצפון לשכונת עג'מי המחבר בין נמל יפו ושדרות ירושלים וממשיך לדרך בן צבי. יהודה הימית הוא אחד הרחובות העתיקים ביפו מחוץ לחומות. הוא נקרא בעבר "רחוב פייסל" על שמו של פייסל הראשון, מלך עיראק ושונה לאחר קום המדינה. הוא ככל הנראה הרחוב היחיד בארץ הקרוי על שם קרב בו הפסידו היהודים.
אתרים ברחוב:
תחנת גלי צה"ל
בית הספר טרה סנטה
גשר יהודה הימית
מסעדת אבו חסן נמצאת בסמוך.
רחובות מרכזיים ובעלי עניין > יהודה הלוי

| --- | --- |
פינת רחוב מזא"ה
פינת רחוב מזא"ה
 מידע כללי
 על שם:  יהודה הלוי, מגדולי המשוררים העבריים בימי הביניים
 מיקום
 עיר:  תל אביב
 רובע:  5
 שכונה:  לב תל אביב, נווה צדק
 
אחד מחמשת הרחובות הראשונים של העיר. הרחוב מתחיל בנווה צדק בדרום מערב ומסתיים בפינת הרחובות אבן גבירול ומרמורק. בעבר, גם חלקו הדרומי של אבן גבירול נקרא יהודה הלוי ושמו בקטע הקיים כיום שונה בשנות ה-50 ונקרא על שמו של רבי שלמה אבן גבירול, מגדולי שירת ימי הביניים של יהדות ספרד גם הוא. לכל אורכו, מקביל הרחוב לשדרות רוטשילד והוא מחולק לכמה קטעים בעלי אופי שונה מאד.
יותר מכל מזוהה הרחוב כמרכז הבנקאות בישראל, משום שלאורך חלקו הדרום-מערבי שוכנים משרדי ההנהלה הראשית של שלושת הבנקים הגדולים: בנק לאומי, בנק הפועלים ובנק דיסקונט לישראל.
בהמשך הרחוב, בנקודת המפגש שלו עם רחוב לינקולן, שוכן המרכז למיפוי ישראל ומיד לאחריו נמצא מתחם קריית ספר.
רחובות מרכזיים ובעלי עניין > יהודה המכבי

| --- | --- |
רחוב יהודה המכבי, מבט ממזרח למערב
רחוב יהודה המכבי, מבט ממזרח למערב
 מידע כללי
 על שם:  יהודה המכבי, מנהיג מרד החשמונאים
 מיקום
 עיר:  תל אביב
 רובע:  4
 שכונה:  הצפון החדש
 
הנשיקה הראשונה שלך מברמנת ביהודה המכבי / יש לה גוונים בשערות, היא יוצאת עם ספורטאי
מכיכר מילאנו שברחוב אבן גבירול ועד דרך נמיר. המשך הרחוב הוא בשכונת בבלי. רחוב מגורים, מסחר ובילוי, הומה בתי קפה ומסעדות. בפינת רחוב ויצמן נמצא תיכון עירוני ד' וברחוב שטריקר החוצה אותו, סמוך מאוד לפינת הרחוב נמצאים תיכון עירוני י"א והקונסרבטוריון הישראלי למוזיקה תל אביב. רחוב יהודה המכבי מקביל לנחל הירקון וסמוך אליו.
רחובות מרכזיים ובעלי עניין > יהודית

| --- | --- |

 מידע כללי
 על שם:  יהודית מונטיפיורי, אשתו של משה מונטיפיורי
 מיקום
 עיר:  תל אביב
 רובע:  6
 שכונה:  מונטיפיורי
 
שדרות יהודית הן הרחוב הראשי של שכונת מונטיפיורי בניצב וממזרח לדרך בגין ומערבית לנתיבי איילון (דרומית למרכז עזריאלי). הן נקראו בשם זה להנצחת יהודית מונטיפיורי (1784–1862), אשתו המנוחה של משה מונטיפיורי אשר נידב את הכספים להקמת השכונה, אשר אליו הצטרפה ברוב מסעותיו לארץ ישראל. השדרה מוקפת בניינים קטנים ונמוכים יחסית ובמרכזה גינות ומתקני פנאי שונים. בטרם הפכה דרך בגין לציר תנועה עמוס במיוחד הייתה השדרה המשכו הטבעי של רחוב הארבעה הנמצא ממערב. בסוף הרחוב נמצא גשר יהודית שחיבר בין שדרות יהודית לשכונת ביצרון.